Case ID: 1193748
Sentence 43: Azərbaycan Respublikası Nazirlər Kabinetinin xx xxxx 2018-ci il tarixli 311 nömrəli qərarı ilə təsdiq edilmiş «Azərbaycan Respublikasının ömürboyu təhsil üzrə Milli Kvalifikasiyalar Çərçivəsi»nin müddəalarına görə: - (1.1-ci bənd) Azərbaycan Respublikasının ömürboyu təhsil üzrə Milli Kvalifikasiyalar Çərçivəsi (AzMKÇ) milli kvalifikasiyaların sistemləşdirilməsi üçün bir vasitə olmaqla bütün təhsilalanlar, təhsilverənlər və işəgötürənlər üçün hazırlanmışdır və milli kvalifikasiyaların beynəlxalq kvalifikasiyalarla uyğunluğuna xidmət edir; - (1.2-ci bənd) AzMKÇ konseptual baxımdan X13 X3 (AATMKÇ) və Ömürboyu təhsil üzrə X4 (ÖTAKÇ) meyarlarına uyğun hazırlanmışdır; - (1.3-cü bənd) AzMKÇ-nin hazırlanmasında aşağıdakı prinsiplər əsas götürülmüşdür: (1.3.1) AzMKÇ-yə daxil edilmiş kvalifikasiyalar «Təhsil haqqında» Azərbaycan Respublikasının Qanununda təsbit olunmuş təhsil pillələri və səviyyələrinə uyğun müəyyənləşdirilmişdir, (1.3.2) kvalifikasiyalar təhsilalanlardan tələb olunan təlim nəticələrinin minimum səviyyəsini əks etdirməklə təsvir edilir, (1.3.3) kvalifikasiyalar əmək bazarının tələblərinə və peşə standartlarına uyğun müəyyən edilir, (1.3.4) ali və orta ixtisas təhsili üzrə kvalifikasiyalar X12 və Toplanması Sisteminə (AKTTS) uyğun olan kreditlərlə uzlaşdırılır, (1.3.5) bütün kvalifikasiyalar bilik, bacarıq və müstəqillik/məsuliyyət baxımından təsvir edilir və AzMKÇ-nin səviyyələri ilə əlaqələndirilir, (1.3.6) bütün kvalifikasiyaların keyfiyyəti təmin olunur və keyfiyyətin təmin edilməsi bütün müvafiq prosesləri - gözlənilən təlim nəticələrinin təsvirini, hər bir şəxsin təlim nailiyyətlərinin qiymətləndirilməsini və təsdiq olunmasını özündə ehtiva edir, (1.3.7) kvalifikasiyaları verən təhsil müəssisələrində (qurumlarda) təhsilin keyfiyyətinin təmin olunması “Təhsil haqqında” Azərbaycan Respublikasının Qanunu və digər müvafiq qanunvericilik aktları ilə tənzimlənir.